﻿PRIN DIN TARA ^Jg iAiu^es Am cunoscut un ansamblu despre care ^tiam puţine lucruri : secţia românâ a Teatrului din Tg Mureş E vorba despre o echipă de tineri, formată nu de mult în jurul unui grup de absolvenţi De obicei, la noi, teatrele tinere, născute astfel, au făcut oarecare vîlvă, aducînd în mozaicul de spectacole al teatrului romînesc îndrăzneli şi revelaţii pline de farmecul primilor paşi Aşa s-a petrecut cu promoţiile care au jucat la Graiova, mai de mult, aşa se întîmplă cu începătorii de la Piatra Neamţ O aseme- nea faimă nu s-a creat însă în jurul trupei din Tg Mureş, deşi numele multora dintre ei se făcuseră cunoscute încă din timpul anilor de studii Poate că îndrumătorii cu care aceşti tineri au pornit la drum nu au izbutit sâ le mobilizeze şi să le valorifice însuşi- rile de la bun început Poate, conducerea teatrului nu s-a preocupat îndeajuns de lansarea actorilor aflaţi la primele verificări în faţa publicului Descoperind deci, abia în a treia stagiune, acest ansamblu, ne dăm seama cu plăcere că el merită tot atîta atenţie cît şi alte trupe tinere Reîntîlnim aici aceeaşi prospeţime care ne-a fermecat şi pe alte scene, recunoaştem plăcerea pofta de joc a primei vîrste teatrale, ne cîştigă diversitatea talentelor, rezonanţa vie a energiilor încă neatinse de nici o urmă de rugină Dacă vrem să analizăm structura şi calităţile trupei, trebuie totuşi să începem, paradoxal, prin a vorbi despre cei cîţiva actori mai vîrstnici, pentru că tocmai ei înde- plinesc funcţia de piloni în acest mic edificiu de artă dramatică Mai vîrstnici este un fel de a spune, pentru că, în afară de Romeo Lăzărescu, „maturii" de aici sînt încă într-o frumoasă şi plenarâ tinereţe artistică Anna Dukasz, Valentino Dain, Nae Floca- Acileni se cuvine să fie pomeniţi printre primii, deoarece aduc în spectacolele de la Tg Mureş o conştiinciozitate şi o minuţie a lucrului scenic, care constituie cel mai 96 www cimec roAnna Dukisz (Beatrice) şi Mariana Pojar (Cathe- rine) în „Vedere de pe pod" de Arthur Mille nimerit exemplu pentru colegii lor şi care depăşesc în bună măsură cantitatea şi cali- tatea eforturilor întrevăzute în interpretările începătorilor Astfel, Anna Dukâsz, jucînd pe Bea- trice în Vedere de pe pod, compune cu mare dragoste şi fineţe imaginea femeii simple, obişnuite, portretul soţiei care dovedeşte, din- colo de feminitatea sa obosită şi resemnată, o nesfîrşită putere de a iubi, mult simţ al dreptăţii, demnitate în scena mare a rolului, scena semiconfesiunilor, Anna Dukâsz izbu- teşte să spună atîtea fără să spună nimic, desfăşoară cu puritate şi tact mica ei urzeală feminină, se zbuciumă în aşa fel între umi- lirea ei de femeie şi dragostea maternă pe care o poartă, totuşi, involuntarei sale rivale, încît ridică momentul la nivelul unuia din cele mai înalte puncte de tensiune ale spec- tacolului — dînd eroinei o strălucire blîndă, foarte omenească Romeo Lăzărescu a jucat, cu vervă şi umor subtil, rolul vagabondului pictor din piesa poliţistă a lui Robert Tho- mas, izbutind să evoce în două scurte apa- riţii un personaj din familia semilegendară de boemi ai literaturii şi cinematografiei franceze Valentino Dain a apărut în mai mul- tc ipostaze în turneu: Eddie Carbone în Vedere de pe pod, Benedetto în Minciuna are picioare lungi, Horaţiu în Şeful sectoru- lui suflete, Vulpaşin în Domnisoara Nastasia — acestea sînt rolurile în care 1-am văzut şi care au demonstrat registrul interpretativ amplu al actorului Dain munceşte cu serio- zitate, deşi nu se păstrează totdeauna pe aceeaşi linie de exigenţă (alunecînd chiar, în Domnişoara Nastasia, sub cerinţele minime de gust şi sobrietate) Foarte bun în compo- ziţiile comice, cărora le-a dat exact nota specifică a unui mediu social şi a unui climat spiritual definitoriu (Horaţiu, Benedetto), el a trecut un examen greu şi în dramă, dcve- nind protagonistul piesci lui Miller şi acope- rind astfel un rol de mare întindere şi de intensitate dramatică susţinută, conform unci gradaţii binc gîndite şi riguros interpre- tatc El şi-a investit eroul cu căldură şi zbu- cium nobil, poate fără să reuşească totdea- una să precizeze nota de sinceră naivitate, necesară pentru a dcfini psihologia acestui om simplu, foarte bun, carc nu vrca să recu- noască nici măcar faţă de sine însuşi natura Di»o Cezar (Gore) In „Şeful gectorului luflete" d« Al Mirodan www cimec ro Anca Roşu (Nastasia) şi Valenlino Dain (Vulpaşin) în „Domnisoara Nastasia" de G M Zamfircscu ► Romeo Lăzărescn (Vagabondul), Nae Floca- Acileni (Comisarul) Elena Marinescu (Ir- firmiera), Nicolae Scarlat (Preotul), Dinn Cezar (Soţul) Mariana Pojar (So(ia), in „Capcană pentru un om singnr" de Ro- bert Thomas Constantin Diplan (Jerry) si Camelia Zorlcscu (Gittel) în „Doi pe un balansoar" de William Gibson ▼ pasiunii sale Un actor care, după vîrstă, se pare că trebuie să fie citat aici este Dinu Cezar, deşi, judecînd după felul său de a juca, sîntem tentaţi să-1 trecem în rîndul ce- îor foarte tineri, ale căror interpretări sînt dominate de umor spontan şi farmec absolut necontrafăcut Şeful sectorului suflete şi Gore în comedia lui Mirodan, soţul ucigaş în piesa poliţistă a lui Robert Thomas, Dinu Cezar a lucrat fin şi cu sensibilitate, fiind în primele două roluri puţin minor, uşor mo- noton, dar izbutind să se arate, în al treilea, mereu neprevăzut, inepuizabil in valorifica- rea diversă a situaţiei comice Nae Floca- Acileni a fost, în Capcană pentru un om singur, un comisar de o inteligenţă vie, stăpîn pe desfăşurarea evenimentelor, ascunzînd cu aviditate adevăratele mobiluri ale anchetei, implacabil, dar nu lipsit de înţelegere Ni- colae Luchian a creionat sigur portretul unui bătrîn care îşi face din egoism şi avariţie un fel de religie şi încearcă să ridice aceste defecte ale sale la rangul de norme pentru viaţa celor din jur (în Minciuna are picioare lungi) Mulţi dintre cei aflaţi la primele încercări profesionale serioase pot fi citaţi imediat alături de cei cu experienţă Camelia Zor- lescu este, vorbind în termenii vechilor emploi-uri, o „cochetâ" cu mult temperament şi dezinvoltură, care ştie să aducă pe 98 www cimec roscenă multă culoare şi sinceritate (Gittel Mosca în Doi pe un balansoar, Olga în Min- ciuna are picioare lungi) Anca Roşu posedă o feminitate distinsâ, fragila, puţin stranie (Magdalena în $eful sectorului suflete, Nastasia în piesa lui Zamfirescu) Constantin Diplan are un haz sec, reţinut, un fel de a juca aparent uscat, dar care ne lasă să bănuim un univers spiritual bogat (Jerry Ryan în Doi pe un balansoar) Mihai Gin- gulescu a dat, mai ales în rolul lui Marco din Vedere de pe pod, imaginea unei sim- plităţi greoaie, dramatic oprimate sub apăsarea mizeriei Mariana Pojar a cîştigat mult de cînd a plecat din Bucureşti, învăţînd să joace mai activ, mai concentrat, cu mai multe nuanţe (Catherine în piesa lui Miller, Soţia în Capcană pcntru un om singur) Valentina Iancu are farmec şi gingăşie (Graziella — Minciuna are picioare lungi), Maia Indrieş (Constanţa, în aceeaşi piesă) ştie să-şi definească eroina în gest, atitu- dine, să dea relief subtextului Vasile Vasiliu este un Costică neaşteptat în comedia lirică a lui Mirodan, poate singurul interpret al acestui rol care nu alunecă spre trivial, ci mizează, dimpotrivă, pe puterea de seducţie a inocentei glume tinereşti Nicolae Scarlat joacă sigur şi cu o linişte aparentă, care îi îngăduie să pună în valoare neaş- teptat accentele dramatice (Preotul — Capcană pentru un om singur) Deci, un grup dc tineri din care fiecare poate folosi, uneori cu strălucire, oricărui ansamblu teatral şi care au, împreună, graţia armoniei de temperament şi joc colectiv, proprie celor care au muncit mai mult alături Unii dintre ei au cîştigat, în stagiunile petrecute pe o scenă profesională, o siguranţă care le subliniază talentul (Camelia Zorlescu, Anca Roşu) ; alţii poartă cu ei şovăieli şi defecte, în spatele cărora ghicim comoditate, lipsă de autocontrol, neglijenţă Constantin Diplan pare mai mult să-şi fi schiţat în linii mari rolul, decît să fi încercat o caracterizare în profunzime a eroului lui Gibson ; el este şi inadmisibil de nesigur pe replică Mihail Gingulescu şi Mariana Pojar nu vor- besc totdeauna satisfăcător — primul are o emisie nazală, uşor dezagreabilă, a doua precipită în Doi pe un balansoar, interpretările aveau firesc şi emoţie nefalsificată, dar n-am văzut în ele diferenta de clasă dintre personaje, care constituie de fapt mobilul conflictului, şi am avut impresia că asistăm la neînţelegerile unui cuplu juvenil din mediul studenţesc bucureştean, nu la dificultăţile de neînvins ale relaţiei dintre doi oameni aflaţi pe trepte îndepărtate în ierarhia socială a Lumii Noi în spectacolul cu Şeful scctorului suflete, ritmul se rarefia uneori nedorit Toatc acestea t'n desigur şi de regie, dar ele indică şi o conştiinciozitate încă fluctuantă, cam prea îngăduitoare cu imprecizia şi defecţiunile, la unii dintre interpreti 99 www cimec roDirectorul şi regizorii îndrumători ai acestui ansamblu au încă de îndeplinit o importantă muncă educativă Ei sînt cei care trebuie să îndrepte greşelile mai mici sau mai mari, să crceze tradiţia unor sănătoase metode de lucru, să imprime disciplină de gîndire şi comportare tinerilor, ei sînt cei chemaţi să le formeze gustul, autoexigenţa, ţinuta intimă în raport cu imperativele meseriei Şi dacă, sub raportul repertoriului, orientarea teatrului este mulţumitoare — programul fiind foarte viu, atrăgător pentru public şi ridicînd, în acelaşi timp, numeroase probleme de interpretare —, sub raportul muncii regizorale, am observat, în acest turneu, diferenţe calitative mari în Şeful sec- torului suflete — direcţia de scenă Eugen Mercus — s -au strecurat alunecări spre un pseudolirism greu de acceptat (cu concert pentru pian în ilustraţia muzicală, un sput de lumină pe trandafirii roşii din primul plan şi două siluete ţinîndu-se de mînă, proiec- tate pe fereastra din fundal — ca în filmele de serie) în Doi pe un balansoar, regia lui Sorin Grigorescu ne-a uimit prin grosolănia pretinsei metafore plastice a lanţurilor care îmbracă scena şi prin absenţa ideii regizorale, în tot ce priveşte jocul actorilor Am avut impresia că ceea ce a fost bun în acest spectacol s-a obţinut împotriva regizo- rului, numai datorită talentului nativ al protagoniştilor Am văzut insă în turneu şi realizări regizorale de ţinută : Minciuna are picioare lungi, Vedere de pe pod, Capcană pentru un om singur, dintre care primele două au fost lucrate de G Harag, cu meticu- lozitatea şi rigoarea dramatică aprofundată, caracteristice acestui rcgizor, iar ultima poartă semnătura lui Raul Serrano, atrăgînd atenţia asupra inventivităţii, vervei, spiri- tului cultivat al acestui tînăr director de scenă, de la care sîntem în drept a aştepta mult Ambianţa plastică are de asemenea o însemnătate aparte în formarea tinerilor actori şi a publicului Puţine decoruri satisfac în spectacolele văzute: acela al lui Serrano, în piesa pe care a pus-o în scenă, şi, poate, acela al lui Liviu Popa (pentru Şeful sectorului suflete), totuşi cam prea aglomerat cu obiectc ostentativ moderne Problemele care se impun, în ceea ce priveşte evoluţia acestui înzestrat colcctiv, ţin deci de cultivarea gustului, în cadrul actului scenic, şi de formarea unei disciplinc profesionale în această privinţă, directorul teatrului — un regizor şi un pedagog bine cunoscut, N Tompa — poate să acţioneze mai hotărît Iniţiativa de a prezenta în tur- neu, în faţa oamenilor de teatru şi criticilor din Bucureşti, toate producţiile a două stagiuni, pentru a le supune astfel unei serioasc vcrificări, poate să fie un început, în strădania de înnoire, în dorinţa dc a despărţi ferm binele de rău Pentru că în posibili- tăţile trupei există premise ca şi acest teatru să se înscrie în linia noii tradiţii a ansam- blurilor tinere de valoare Ana Maria Narti 'ms&m Teatrul Maghiar din Cluj a pornit de mai multe stagiuni la un efort lucid şi consecvent de a-şi desăvîrşi pregătirea, de a-şi cizela gustul, de a-şi ascuţi scnsibilita- tea, oferind publicului mereu criterii artistice mai înalte El a realizat aceasta mai cu seamă pe calea primenirii preferinţelor, a lărgirii orizontului, renunţînd, în bună măsură, la ceea ce cra perimat, dcsuet, în propria sa tradiţie Punctul ccl mai înalt al programului său de existenţă îl reprezintă capitolul repertoriu Valoroase piese romîneşti contemporanc au fost montatc aici, în specta- cole al căror ecou în viaţa artistică a fost cu totul deoscbit (Moartea unui artist dc Horia Lovinescu şi Ştafeta nevăzută de Paul Everac) S-a jucat Şeful sectorului suflete — după ce, la vremea lor, fuseseră reprczentate Ziaristii şi Celebrul 702 A intrat în 100 www cimec ro